Macca topper rikingliste
Det er den årlige Sunday Times Rich List som avslører ex-Beatlen som den mest formuende artisten i Storbrittania. Han skal ifølge listen ha en formue på eventyrlige 8, 5 milliarder kroner. Paul McCartney (Album) McCartney - Special Edition (2011 Remaster) På andreplass ligger musikalkongen Andrew Lloyd Webber med 7,6 milliarder kroner i formue, mens Bonos U2 tar den siste pallplassen med rett over fem milliarder. Paul McCartney økte i fjor formuen med 235 millioner kroner, men ettersom rikinglisten også teller ektefeller og/eller partnere, er McCartneys kone, Nancy Shevell, også inkludert. Shevell er en vellykket forretningskvinne som ifølge Hollywood Reporter er god for 1,7 milliarder kroner. Adele topper listen for artister under 30 år. Hun ga ikke ut plate i fjor, men økte likevel formuen med 58 millioner kroner og er nå god for over en halv milliard - 587 millioner kroner. Det er dobbelt så mye som boybandet One Direction på annenplass har. Fjorårets to store enkeltartister under tredve år, Ed Sheeran og Sam Smith, har samlet formuer på henholdsvis 234 millioner og 140 millioner, men dette er summer som kommer til å øke betydelig på neste års liste. Her er listen over de ti mest formuende i britisk pop og rock: 1. Sir Paul McCartney and Nancy Shevell - 8,5 milliarder 2. Lord Andrew Lloyd-Webber - 7,6 milliarder 3. U2 - 5 milliarder 4. Sir Elton John - 3,1 milliarder 5. Sir Mick Jagger - 2,6 milliarder 6. Keith Richards - 2,4 milliarder 7. Michael Flatley - 2,2 milliarder 8. Ringo Starr - 2,1 milliarder 8. Sting - 2,1 milliarder 10. Roger Waters - 1,8 milliarder
Paul McCartney (72) er den britiske musikeren med mest penger i banken, faktisk har han intet mindre enn 8,5 milliarder i formue.